“Atlas” ko‘ngilochar-savdo markazida yong‘inga qarshi profilaktik amaliy mashg‘ulotlar o‘tkazildi

“Atlas” ko‘ngilochar-savdo markazida Toshkent shahar Yong‘in xavfsizligi boshqarmasi, Favqulodda vaziyatlar boshqarmasi va “O’zenergonazorat” shahar bo‘linmasi hamkorligida yong‘inga qarshi profilaktik amaliy mashg‘ulotlar o‘tkazildi, deb xabar beradi Toshkent shahar IIBB matbuot xizmati.

Mashg‘ulot doirasida markaz xodimlari yong‘in sodir bo‘lganda to‘g‘ri harakatlanish, yong‘in o‘choqlarini bartaraf qilish va aholini evakuasiya qilish ko‘nikmalariga ega bo‘ldi.

Bundan tashqari binoda yong‘inni o‘chirish vositalari, evakuasiya yo‘llari ko‘rsatkichlarining mavjudligi, zinalarga o‘tish yo‘laklarining to‘sib qo‘yilmagani va yong‘in haqida ogohlantiruvchi texnik uskunalarning sozligi tekshiruvdan o‘tkazildi.